Natten til onsdag blev der begået indbrud mod en optiker i Nibe.

Kl. 03.20 natten til onsdag, modtog Nordjyllands Politi opkald vedrørende et indbrud mod en optiker i Skomagergade i Nibe. Da politiet kom til stedet, var tyvene for længst væk. Der blev stjålet adskillige par solbriller. Nordjyllands Politi vil gerne i kontakt med eventuelle vidner til tyveriet. Politiet kan kontaktes på telefon 1-1-4.